**Likumprojekta „Grozījumi Zemesgrāmatu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Zemesgrāmatu likumā” (turpmāk – likumprojekts) izstrādāts pēc Ārlietu ministrijas iniciatīvas. Likumprojekts veicinās likumprojekta „Starptautisko un Latvijas Republikas nacionālo sankciju likums” (turpmāk – Sankciju likumprojekts) īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Sankciju likumprojektam Latvijas nacionālajās tiesību normās tiek noteikts sankciju subjektam sakarā ar starptautiskas organizācijas vai Ministru kabineta lēmumu piemērojamo civiltiesisko ierobežojumu tvērums. Proti, sankciju subjektam piemērojami civiltiesiskie ierobežojumi ietver:* aizliegumu sankciju subjektam iegūt un atsavināt ķermeniskas un bezķermeniskas lietas, uz kurām publiskajos reģistros ir reģistrējamas, nostiprināmas vai publiskojamas īpašuma tiesības vai citas mantiskās tiesības;
* aizliegumu publiskos reģistros, kuros ieraksts apstiprina personas mantiskās tiesības, reģistrēt, nostiprināt vai publiskot īpašuma tiesības vai citas mantiskās tiesības, kas ierobežotas saskaņā ar iepriekš minēto aizliegumu.

Atbilstoši Sankciju likumprojektā paredzētajam par Eiropas Savienības vai Ministru kabineta noteikto sankciju izpildi ir atbildīga rajona (pilsētas) tiesas zemesgrāmatu nodaļa par sankcijas - civiltiesiskā ierobežojuma izpildi attiecībā uz sankciju subjekta nekustamo īpašumu. Rajona (pilsētas) tiesas zemesgrāmatu nodaļu kompetencē ir tikai tādu sankciju izpilde, kuras vērstas uz sankciju subjektiem, attiecībā uz kuriem Eiropas Savienības regulā vai Ministru kabineta noteikumos noteikti „civiltiesiskie ierobežojumi”[[1]](#footnote-1). Proti, no civiltiesiskā ierobežojuma tvēruma izriet:1) ierobežojums sankciju subjektam iegūt (nostiprināt sankciju subjektam īpašuma tiesības uz) nekustamo īpašumu, kas izpildāms, šādu nostiprinājuma lūgumu atstājot bez ievērības; vai2) ja laikā, kamēr pret sankciju subjektu vēl nebija noteikts civiltiesiskais ierobežojums, tam īpašuma tiesības jau nostiprinātas - nekustamā īpašuma nodalījumā ierakstīt aizlieguma atzīmi jebkura labprātīga tiesību nostiprinājuma izdarīšanai. Jāatzīmē, ka šāda atzīmes ierakstīšana pilnībā nodrošina arī aizliegumu sankciju subjektam nekustamo īpašumu atsavināt, jo konkrētajā gadījumā īpašuma atsavināšana, notiek labprātīgi, tas ir, uz civiltiesiskā kārtā noslēgta darījuma pamata. Jāatzīmē, ka laikā, kamēr šāda satura atzīme ir ierakstīta zemesgrāmatā, nekustamo īpašumu ir iespējams atsavināt tikai piespiedu kārtā. Vienlaikus jāņem vērā, ka termina „civiltiesiskie ierobežojumi” tvērums saskaņā ar Eiropas Savienības Padomes regulām ir plašs un nozīmē liegumu izmantot visdažādākos materiālos vai nemateriālos, kustamos vai nekustamos aktīvus, kas nav līdzekļi, bet ko var izmantot, lai iegūtu līdzekļus, preces vai pakalpojumus, lai iegūtu līdzekļus, preces vai pakalpojumus.Saskaņā ar Zemesgrāmatu likuma 8. pantu, nostiprinot tiesības, jāievēro šā likuma noteikumi, ciktāl sevišķos likumos nav paredzēti izņēmumi no vispārējās kārtības. Saskaņā ar likuma „Par tiesu varu” 2. pantu rajonu (pilsētu) tiesu zemesgrāmatu nodaļu (turpmāk — zemesgrāmatu nodaļas) darbību regulē šis likums un citi likumi, kas nosaka nekustamo īpašumu ierakstīšanu un ar tiem saistīto tiesību nostiprināšanu zemesgrāmatās. Savukārt, kā to noteic Zemesgrāmatu likuma 7. pants, tiesības (ar to saprotot arī tiesību nodrošinājumus un aprobežojumus, ko ieraksta atzīmju veidā) nostiprina uz zemesgrāmatu nodaļas tiesneša lēmumu pamata, ierakstot nostiprināmās tiesības zemesgrāmatā. Ievērojot minēto, kā tas izriet arī no Satversmes 83. panta un likuma „Par tiesu varu” 10. panta pirmās daļas, zemesgrāmatu nodaļu tiesneša rīcība civiltiesiska ierobežojuma izpildē organizējama atbilstoši Sankciju likumprojektā noteiktā civiltiesiskā ierobežojuma tvērumam, no kura izriet arī minētajā likumā noteiktā zemesgrāmatu nodaļas kompetence. Proti, Sankciju likumprojekta 15. panta trešajā daļā noteikts, ka rajona (pilsētas) tiesas zemesgrāmatu nodaļa ir kompetentā iestāde par aizlieguma iegūt īpašuma tiesības uz nekustamo īpašumu izpildi vai aizlieguma atzīmes, kas kavē jebkuru labprātīgu, izņemot mantošanas ceļā iegūtu, tiesību nostiprinājumu ierakstīšanu nekustamajam īpašumam, kas ir sankciju subjekta, pret kuru saskaņā ar Eiropas Savienības regulu vai Ministru kabineta noteikumiem ir noteikts civiltiesiskais ierobežojums, īpašumā. Savukārt paša ierobežojuma izpilde jeb pamats aizlieguma atzīmes izdarīšanai būs Eiropas Savienības regula vai Ministru kabineta noteikumi, ar kuriem pret sankciju subjektu noteikts civiltiesiskais ierobežojums. Uz šī paša pamata, gadījumā, ja sankciju subjekts iesniedz nostiprinājuma lūgumu īpašuma tiesību nostiprināšanai, nostiprinājuma lūgums atstājams bez ievērības jeb izpildāms aizliegums iegūt nekustamo īpašumu īpašumā.Lai efektīvi nodrošinātu sankciju subjekta identificēšanu, pēc Ārlietu ministrijas informācijas par ar Eiropas Savienības regulu vai Ministru kabineta noteikumiem pieņemtajām sankcijām, saņemšanas zemesgrāmatas personu rādītājā tiks iekļauti visi sankciju subjekti, kuriem nav nostiprinātas īpašuma tiesības uz nekustamo īpašumu (likumprojekta 3. pants), tādejādi nodrošinot *monitoringu* pār to, vai sankciju subjekts neiesniedz nostiprinājumu lūgumu īpašuma tiesību nostiprināšanai. Rajona (pilsētas) tiesas zemesgrāmatu nodaļas kompetence attiecas tikai uz tiem sankciju subjektiem, kuri ir pietiekami identificējami Eiropas Savienības regulā un Ministru kabineta noteikumos, proti attiecībā uz tām fiziskām personām, kuras identificētas vismaz ar personas vārdu, uzvārdu un dzimšanas datumu un vietu, bet juridiskas personas vismaz ar tās nosaukumu, reģistrācijas vietas valsti un datumu. Tāpat norādāms, ka gadījumā, ja sankciju subjekts nav pietiekami identificējams Eiropas Savienības regulā un Ministru kabineta noteikumos, tad rajona (pilsētas) tiesas zemesgrāmatu nodaļa pasākumus sankciju izpildē neveic.Sankciju likumprojektā noteikta Ārlietu ministrijas kompetence informēt kompetentās iestādes par ar Eiropas Savienības regulu vai Ministru kabineta noteikumiem pieņemto sankciju grozīšanu vai izbeigšanu. Līdz ar to, Zemesgrāmatu likumā noteiktā zemesgrāmatu nodaļas un paziņojuma vai informācijas iesniedzēja sadarbības kārtība attiecībā uz aktuālās informācijas sniegšanu nav attiecināma uz gadījumiem, kad sankciju subjekts iesniedz nostiprinājuma lūgumu īpašuma tiesību nostiprināšanai (likumprojekta 1. pants). Proti, tik ilgi, kamēr sankciju subjekts ir personu rādītājā (tas ir, Ārlietu ministrija nav paziņojusi, ka pret konkrēto sankciju subjektu sankcija ir atcelta), civiltiesiskais ierobežojums – aizliegums iegūt nekustamo īpašuma īpašumā ir spēkā un tas ir jāņem vērā, izskatot nostiprinājuma lūgumu. Konkrētajā gadījumā valsts (Ārlietu ministrija) nedarbojas privāto tiesību jomā, bet nodrošina to saistību izpildi, ko Latvija ir uzņēmusies kā ES dalībvalsts, ieviešot pasākumus, ko ES Padome, pieņemot lēmumus, ir noteikusi par nepieciešamiem, pamatojoties uz Līguma par Eiropas Savienību 29. pantu un Līguma par Eiropas Savienības darbību 75. un 215. pantu, jeb Lisabonas līguma 67. pantu. Ievērojot minēto, nosakāms atbrīvojums no kancelejas nodevas par atzīmes ierakstīšanu (likumprojekta 2. pants). Lai nodrošinātu sankciju piemērošanas efektivitāti un izvairītos no problēmām, ko sagādā līdzīgi vārdi vai homonīmi, par Eiropas Savienības tiesību aktos un Ministru kabineta noteikumos iekļautajiem sankciju subjektiem jānodrošina pēc iespējas vairāk publiski pieejamas identificējošās informācijas. Attiecībā uz privātpersonām pēc iespējas jānodrošina ne tikai personas vārds un uzvārds (ja iespējams, arī oriģinālvalodā), bet arī atbilstoša transliterācija saskaņā ar ceļošanas dokumentiem vai Starptautiskās Civilās aviācijas organizācijas standartiem (turpmāk - SCAO), kā arī pieņemtie vārdi, ja tādi ir, dzimums, dzimšanas vieta, pilsonība, adrese. Jebkurā gadījumā, SCAO standarta transliterācijai vienmēr jābūt pieejamai. Savukārt attiecībā uz juridiskām personām jānorāda pilns nosaukums, galvenā uzņēmējdarbības vieta, juridiskā adrese, reģistrācijas numurs un datums. Sankciju subjektu, pret kuriem ar Eiropas Savienības regulu noteiktas sankcijas, saraksti, tajā skaitā identifikatori, tiek regulāri pārskatīti. Savukārt Ministru kabineta noteikumi par nacionālajām sankcijām jāpārskata vismaz reizi gadā (skaitot no dienas, kad sankcijas stājušās spēkā, ja Ministru kabineta noteikumos nav noteikts cits pārskatīšanas termiņš). Jebkurā gadījumā kā publisko tā privāto tiesību subjektiem ir jāizvairās no civiltiesisku darījumu veikšanas ar fizisku vai juridisku personu, kuru identificējošā informācija pilnībā sakrīt ar par sankciju subjektu sniegto identificējošo informāciju, ja vien nav skaidrs, ka šī persona nav sankciju subjekts. Nepietiekama identificējošā informācija neattaisno civiltiesisku darījumu slēgšanu ar sankciju subjektu.Vienlaikus jānorāda, ka Eiropas Savienības regulas ir publiski pieejamas Eiropas Savienības Oficiālajā Vēstnesī, savukārt Ministru kabineta noteikumi – oficiālajā izdevumā „Latvijas Vēstnesis”. Attiecīgi arī identifikācijas informācija par sankciju subjektiem ir publiski pieejama informācija. Atbilstoši Sankciju likumprojektā paredzētajam risinājumam, kādā kompetentās iestādes, tajā skaitā, rajonu (pilsētu) tiesu zemesgrāmatu nodaļas nodrošina noteikto sankciju izpildi, būtiskāko ietekmi uz iestādes funkcijām radīs personu, pret kuru saskaņā ar Eiropas Savienības regulu vai Ministru kabineta noteikumiem ir noteikti civiltiesiskie ierobežojumi, pārbaude, proti, vai tai pieder Latvijas teritorijā esošs nekustamais īpašums. Minētās informācijas pārbaude, atkarībā no minētajos tiesību aktos noteikto personu skaita un šo aktu pieņemšanas intensitātes, var radīt ievērojamu zemesgrāmatu nodaļu noslodzi, savukārt noslogotākajās zemesgrāmatu nodaļās var radīt tādu noslodzes pieaugumu, kas apgrūtina zemesgrāmatu nodaļu kompetencē esošo uzdevumu izpildi. Lai neradītu apdraudējumu tiesību nostiprināšanai un Civilprocesa likumā noteikto pieteikumu izskatīšanai normatīvajos aktos noteiktajos termiņos, Ministru kabineta noteikumos par sankciju izpildes kārtību paredzama Tiesu administrācijas kā valsts vienotās datorizētās zemesgrāmatas pārziņa un turētāja kompetence:1) veikt pārbaudi, vai personai, pret kuru saskaņā ar Eiropas Savienības regulu vai Ministru kabineta noteikumiem ir noteikti civiltiesiskie ierobežojumi, nepieder Latvijas teritorijā esošs nekustamais īpašums;2) informēt zemesgrāmatu nodaļu turpmāko darbību veikšanai par sankciju subjektiem, kuriem nostiprinātas īpašuma tiesības;3) sankciju subjektus, kuriem nav nostiprinātas īpašuma tiesības, iekļaut zemesgrāmatu personu rādītājā.4) pēc līdzīgiem principiem organizēt arī informācijas par atceltajām vai grozītajām sankcijām apstrādi. Ievērojot minēto, sankcijas „civiltiesiskie ierobežojumi” izpildes process organizējams atbilstoši šādai kārtībai:**ĀM nosūta informāciju** par ieviestajām sankcijām **TA**1. **TA veic pārbaudi,** vai SUBJ pieder NĪ**2.1.** **T.A informē ZGRN** par SUBJ, kuriem pieder NĪ, un pārsūta ĀM informāciju**3.ZGRN** kā kompetentā iestāde:1. **Izpilda aizliegumu** (atsaka) iegūt NĪ īpašumā, ja SUBJ nostiprinātas īpašuma tiesības uz NĪ;
2. **Ieraksta aizlieguma atzīmi** SUBJ īpašumā, ja SUBJ nostiprinātas īpašuma tiesības uz NĪ

**2.2. TA ievada PR ziņas** par SUBJ, kuriem nepieder NĪTA pēc ĀM pieprasījuma informē ĀM par SUBJ, kuri ievadīti PRZGRN pēc ĀM pieprasījuma informē ĀM par SUBJ piederošiem NĪ, kuri aprobežoti ar aizlieguma zīmiĀM**ĀM nosūta informāciju** par atceltajām sankcijām **TA**1. **TA veic pārbaudi,** pret kuriem SUBJ ieviestas sankcijas – ierakstītas atzīmes

2.1. **TA informē ZGRN** par tiem NĪ, uz kuriem ierakstītas aizlieguma atzīmes, un pārsuta ĀM informāciju3. **ZGRN** kā kompetentā iestāde **dzēš aizlieguma atzīmes**2.2. **TA dzēš PR ziņas** par SUBJ4. ZGRN pēc ĀM pieprasījuma informē par SUBJ piederošiem NĪ, uz kuriem dzēstas aizlieguma atzīmesĀM4.1. TA pēc ĀM pieprasījuma informē ĀM par SUBJ, kuri dzēsti no personu rādītāja |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz rajona (pilsētas) tiesas zemesgrāmatu nodaļu tiesnešiem, kuru kompetencē būs veikt nepieciešamās darbības, lai nodrošinātu ieviestās sankcijas „civiltiesiskā ierobežojuma” izpildi. Likumprojekts ietekmēs arī publiskas personas institūcijas, privātpersonas, it īpaši sankciju subjektus, nosakot tādus ierobežojumus, kā aizliegumu sankciju subjektam iegūt un atsavināt ķermeniskas un bezķermeniskas lietas, uz kurām publiskajos reģistros ir reģistrējamas, nostiprināmas vai publiskojamas īpašuma tiesības vai citas mantiskās tiesības, kā arī aizliegumu reģistrēt, nostiprināt vai publiskot īpašuma tiesības vai citas iepriekš minētās mantiskās tiesības. |
| 2. | Tiesiskā regulējuma ietekme uz tautsaimniecību un administratīvo slogu | Atbilstoši Sankciju likumprojektā paredzētajam risinājumam, kādā rajonu (pilsētu) tiesu zemesgrāmatu nodaļas nodrošina noteikto sankciju izpildi, būtiskāko ietekmi uz iestādes funkcijām radīs personu, pret kuru saskaņā ar Eiropas Savienības regulu vai Ministru kabineta noteikumiem ir noteikti civiltiesiskie ierobežojumi, pārbaude, proti, vai tai pieder Latvijas teritorijā esošs nekustamais īpašums. Minētās informācijas pārbaude, atkarībā no minētajos tiesību aktos noteikto personu skaita un šo aktu pieņemšanas intensitātes, var radīt ievērojamu zemesgrāmatu nodaļu noslodzi, savukārt noslogotākajās zemesgrāmatu nodaļās var radīt tādu noslodzes pieaugumu, kas apgrūtina tiešo amata pienākumu izpildi. Ņemot vērā iepriekš minēto, sankciju izpilde paplašina zemesgrāmatu nodaļas funkcijas, paredzot pienākumu izpildīt starptautisko organizāciju vai Latvijas Republikas nacionālās sankcijas. Reģistru administratīvais slogs tiks ietekmēts nosakot papildus funkcijas, t.i., paredzot tādas papildus funkcijas kā noteikt aizliegumu reģistrēt, nostiprināt vai publiskot īpašuma tiesības vai citas iepriekš minētās mantiskās tiesības. Savukārt Tiesu administrācijas kompetence tiks paplašināta līdz ar Ministru kabineta noteikumiem par sankciju izpildes kārtību, kuru pieņemšana deleģēta Sankciju likumprojektā. |
| 3. | Administratīvo izmaksu monetārs novērtējums | Tieslietu ministrija tās 2014. gada 15. aprīļa vēstulē Nr.1-13.2/1437 informēja, ka Tiesu administrācija apzinās iespējas minēto pārbaudi veikt ar tehniskā risinājuma palīdzību un tā ieviešanai nepieciešamā finansējumu apjomu, un, līdzko minētā informācija tiks nodota Tieslietu ministrijas rīcībā, Tieslietu ministrija sniegs to Ārlietu ministrijai. Tāpat Tiesu administrācija sniegs informāciju par izmaksu, kas saistītas ar civiltiesiskā ierobežojuma izpildi, apjomu, norādot patērētos resursus, kādi nepieciešami viena civiltiesiskā ierobežojuma – aizlieguma atzīmes ierakstīšana izpildei. Kopējo izmaksu novērtējums ir atkarīgs no personu, pret kurām saskaņā ar Eiropas Savienības regulu vai Ministru kabineta noteikumiem tiks noteikti civiltiesiskie ierobežojumi un kurām pieder Latvijas teritorijā esošs nekustamais īpašums, īpatsvara. |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi |
| 2016.gads | 2017.gads | 2018.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar 2015.gadu | Izmaiņas salīdzinot ar 2015.gadu | Izmaiņas salīdzinot ar 2015.gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā, ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | X |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Cita informācija | Ņemot vērā, ka starptautisko organizāciju un nacionālās sankcijas lielākoties tiek noteiktas politisku un drošības apsvērumu dēļ, nav iespējams precīzi prognozēt šo sankciju biežumu un sankciju subjektu skaitu, kā arī sankciju izpildei patērējamos resursus. Līdz ar to nav iespējams precīzi novērtēt tiesiskā regulējuma ietekmi uz administratīvajām izmaksām.Budžeta izdevumi par civiltiesisko ierobežojumu izpildi nav stabili ikgadējie izdevumi, kurus iespējams saplānot. Turklāt Latvijā līdz šim nav pieņemts neviens lēmums par civiltiesisko ierobežojumu izpildi. Līdz ar to nav prognozējamas budžeta izmaksas. Taču jāņem vērā, ka ar Likumprojektā paredzēto iespēju noteikt nacionālās sankcijas tiek paplašināts to gadījumu skaits, kad var rasties nepieciešamība no valsts budžeta līdzekļiem minētos izdevumus segt.Gadījumā, ja būs izpildāmi Eiropas Savienības vai Ministru kabineta noteikumos noteiktie civiltiesiskie ierobežojumi, jautājums par papildu izdevumu segšanas avotu lemjams Ministru kabinetā.Sankcijas - civiltiesiskā ierobežojuma izpildes ietvaros valsts budžetā netiks iekasēti 7,11 EUR par katru aizlieguma atzīmi. Kā starptautiskās, tā nacionālās sankcijas lielākoties tiek vērstas pret ārvalstniekiem, it īpaši, trešo valstu pilsoņiem[[2]](#footnote-2), tādēļ varbūtība, ka sankciju subjektam Latvijā pieder nekustamais īpašums, ir ļoti maza. Līdz ar to nav iespējams precīzi novērtēt tiesiskā regulējuma projekta ietekmi uz budžetu. Vienlaikus ņemot vērā, ka situācijās, kad sankciju subjektam pieder Latvijā nekustamais īpašums, būs gadījuma raksturs, ieņēmumi no kancelejas nodevām, kas tiktu maksāta par aizlieguma atzīmes ierakstīšanu, pat ja būtu plānoti, pret kopējiem kancelejas nodevas ieņēmumiem ir nebūtiski. Tā kā kancelejas nodevu ieņēmumu prognozēs iespējamie ieņēmumi no kancelejas nodevas, kas iekasēti no aizlieguma atzīmes sankciju subjekta īpašumā ierakstīšanas, nav tikuši īpaši ieplānoti, likumprojektā plānotais regulējums neradīs negatīvu ietekmi uz budžeta ieņēmumiem. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts tiek virzīts vienlaikus ar likumprojektu „Starptautisko un Latvijas Republikas nacionālo sankciju likums” (izsludināts 2014.gada 18.septembra Valsts sekretāru sanāksmē, protokols Nr. 36, 4.§.), „Grozījumi Krimināllikumā”, „Grozījumi Tiesu izpildītāju likumā”, „Grozījumi likumā Par Latvijas Republikas Uzņēmumu reģistru”, „Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā”.„Starptautisko un Latvijas Republikas nacionālo sankciju likums” nepieciešams, lai ne tikai paredzētu iespēju noteikt nacionālās sankcijas, bet arī noteiktu vispārēju starptautisko un nacionālo sankciju izpildes kārtību. Grozījumi Krimināllikumā (likumprojekts izsludināts 2014. gada 18. septembra Valsts sekretāru sanāksmē (protokols Nr. 36, 3.§)) nepieciešami, lai noteiktu kriminālatbildību par nacionālajām sankcijām, kā arī, lai būtu iespējams saukt personu pie atbildības par sagatavošanos sankciju pārkāpšanai.Grozījumi likumā „Par Latvijas Republikas Uzņēmumu reģistru” (likumprojekts izsludināts 2014. gada 18. septembra Valsts sekretāru sanāksmē (protokols Nr. 36, 4.§)) izsludinātais likumprojekts groza Uzņēmumu reģistra valsts notāram noteikto pamatu sankciju izpildei. Vienlaikus likumprojekts nosaka jaunu regulējumu par Latvijas Uzņēmumu reģistra veicamajām darbībām, izpildot Sankciju likumprojekta 6. pantā minētos civiltiesiskos ierobežojumus, un attiecīgi groza likuma „Par Latvijas Republikas Uzņēmumu reģistru” 4.2 pantu. Grozījumi Civilprocesa likumā (likumprojekts izsludināts 2015. gada 15. februāra Valsts sekretāru sanāksmē (protokols Nr. 7, 1.§)) nepieciešami, lai no Civilprocesa likuma izslēgtu tiesību normas, kas nosaka pamatu un kārtību zvērinātam tiesu izpildītājam izpildīt atbildīgās institūcijas lēmumus par starptautisko organizāciju noteikto sankciju piespiedu izpildi, jo Sankciju likumprojekts vairs turpmāk neparedz zvērinātu tiesu izpildītāju iesaisti starptautisko organizāciju noteikto sankciju piespiedu izpildē, kā arī tādu nenosaka attiecībā uz Ministru kabineta noteikto nacionālo sankciju piespiedu izpildi.Grozījumi Tiesu izpildītāju likumā (likumprojekts izsludināts 2015. gada 15. februāra Valsts sekretāru sanāksmē (protokols Nr. 7, 2.§)) nepieciešami, lai no Tiesu izpildītāju likuma izslēgtu tiesību normu, kas nosaka pienākumu zvērinātam tiesu izpildītājam veikt amata darbības, lai izpildītu institūciju un amatpersonu nolēmumus par starptautisko organizāciju noteikto sankciju piespiedu izpildi, jo Sankciju likumprojekts vairs turpmāk neparedz zvērinātu tiesu izpildītāju iesaisti starptautisko organizāciju noteikto sankciju piespiedu izpildē, kā arī tādu nenosaka attiecībā uz Ministru kabineta noteikto nacionālo sankciju piespiedu izpildi.Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā (likumprojekts izsludināts 2015. gada 15. februāra Valsts sekretāru sanāksmē (protokols Nr. 7, 4.§)) nepieciešami, lai paredzētu, ka par noziedzīgi iegūtiem uzskatāmi arī līdzekļi, kuri pieder personai vai kurus tieši vai netieši kontrolē persona, kura ir iekļauta kādā no Ministru kabineta sastādītajiem to personu sarakstiem, kas tiek turētas aizdomās par iesaistīšanos teroristiskās darbībās.Ministru kabineta noteikumos par sankciju izpildes kārtību paredzama Tiesu administrācijas kā valsts vienotās datorizētās zemesgrāmatas pārziņa un turētāja kompetence:1) veikt pārbaudi, vai personai, pret kuru saskaņā ar Eiropas Savienības regulu vai Ministru kabineta noteikumiem ir noteikti civiltiesiskie ierobežojumi, nepieder Latvijas teritorijā esošs nekustamais īpašums;2) informēt zemesgrāmatu nodaļu turpmāko darbību veikšanai par sankciju subjektiem, kuriem nostiprinātas īpašuma tiesības;3) sankciju subjektus, kuriem nav nostiprinātas īpašuma tiesības, iekļaut zemesgrāmatu personu rādītājā.4) pēc līdzīgiem principiem organizēt arī informācijas par atceltajām vai grozītajām sankcijām apstrādi.  |
| 2. | Atbildīgā institūcija | Ārlietu ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts atbilst saistībām, ko Latvija ir uzņēmusies kā ES dalībvalsts, ieviešot pasākumus, ko ES Padome, pieņemot lēmumus, ir noteikusi par nepieciešamiem, pamatojoties uz Līguma par Eiropas Savienību 29. pantu un Līguma par Eiropas Savienības darbību 75. un 215. pantu, jeb Lisabonas līguma 67. pantu. |
| 2. | Citas starptautiskās saistības | Likumprojekts atbilst saistībām, ko Latvija ir uzņēmusies kā ANO dalībvalsts, ieviešot pasākumus, ko ANO Drošības padome ir noteikusi par nepieciešamiem, pieņemot rezolūciju, pamatojoties uz 1945. gada ANO Statūtu 7. nodaļu.  |
| 3. | Cita informācija | Nav. |

*Anotācijas VI sadaļa – likumprojekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, rajona pilsētas tiesas zemesgrāmatu nodaļas, Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paplašina projekta izpildē iesaistīto institūciju funkcijas, it īpaši zemesgrāmatu nodaļas funkcijas, paredzot pienākumu izpildīt starptautisko organizāciju vai Latvijas Republikas nacionālās sankcijas. Reģistru funkcijas tiks papildinātas, nosakot aizliegumu reģistrēt, nostiprināt vai publiskot īpašuma tiesības vai citas iepriekš minētās mantiskās tiesības. Jaunu institūciju izveide nav nepieciešama. Savukārt Tiesu administrācijas kompetence tiks paplašināta līdz ar Ministru kabineta noteikumiem par sankciju izpildes kārtību, kuru pieņemšana deleģēta Sankciju likumprojektā. |
| 3. | Cita informācija | Nav |

ārlietu ministrs E.Rinkēvičs

vīza: valsts sekretāra p.i. E.Stiprais

09.09.2015.09:25

3184

S.Apsīte

67016425, Santa.Apsite@mfa.gov.lv

1. „Civiltiesiskie ierobežojumi” Eiropas Savienības regulu angļu valodas tekstā saprotami ar terminu „*freezing of economic resources*”, savukārt Eiropas Savienības regulu latviešu valodas tulkojumā, kā „saimniecisko resursu iesaldēšana”. [↑](#footnote-ref-1)
2. 14 no 35 režīmiem, kas vērsti pret trešajām valstīm, ir pret Āfrikas valstīm, 7 režīmi pret Tuvo Austrumu valstīm, 2 režīmi pret Ziemeļkoreju, 2 režīmi pret Serbiju un Melnkalni, 2 pret Birmu, kā arī režīmi pret Ķīnu, ASV, Moldovu, Haiti, Krievijas Federāciju, Ukrainu, Bosniju un Hercegovinu, Baltkrieviju. 2 režīmi ir vērsti pret personām, uzņēmumiem, grupām, kas saistītas ar terorismu. [↑](#footnote-ref-2)